khistorydata/jeongjo-sjw-relations huggingface dataset:
정조 10년 · 강
總戎千總曺允根等。都監千總許★(氵+近)等。御營別將吳載徽等。守禦別將尹得逵等。都監把總李彥春等。副護軍崔景岳等。禁軍別將權拭等。都監哨官具世爀[赫:I-PERSON]等。禁衛哨官李在倫等。御營哨官李晚馨等。武臣軍職付祿堂上丁南輝等。西道參軍申相文等。巡將張顯國等。禁軍將許侙等。五衛將羅忠佐等。忠壯將張翼大等。忠翊將安榕等。宣傳官尹得逵等。訓鍊副正吳應常等。備邊郞具絎等。武兼南五圭等。部將曺命集等。守門將鄭宅慶等。軍器僉正具壽民等。中樞經歷尹★(土+甲)等。都總經歷李敬進等。禁衛營勸武軍官尹恒儉等。訓鍊都監勸武軍官白恒鎭等。忠義衛韓德彬等。捕廳從事官金載仁等。上疏。賜批。總戎千總曺允根金樂淳。把總南漢昌枊翼星。哨官姜堯愼金洞金致周泰渭發鄭應良曺允彥池友璧陳德復金永勉文道潤。○都監千總許近李邦鵬。局別將黃仁煐趙榮儉李漸運。○御營別將吳載徽。千總姜柱河染塤金明遇柳文植李吉培李萱李明奎吳益常李長煜曺夏彬李燁金淂衍李宗魯。○守禦別將尹得逵李宰漢。千總安翼濟。把總成致鳳鄭時采白東遠。哨官全德義徐獜伋金宗大宋載瑗金學獜姜申岳李泰協黃仁爀元晦鎭。○都監把總李彥春李殷昌李東弼尹範衡鄭宅興李民秀。○副護軍崔景岳徐㬦。前郡守李良壬。前判官方處義。前主簿方處坤李蓍漢。前武兼宋載仁朴良新。○禁軍別將權拭。千總柳大源金衡柱李鎭璧元綮鎭。騎土將任希莘李普漢崔孝達。從事官申大順。把總李景烈金景濂黃檄尹範勳沈公拹。○都監哨官具世赫李聖濂金尙墀李翼鉉李天晟申思益柳淂和尹範九洪格尹進五金禹鼎李宜秀李光俊朴致彬朴重佐金德獜李廷獜吳再國具守諒張漢相吳徹祥金忠國李檍兪鉉商元毅鎭禹德中南益初安必濟洪載權金就大姜守成吳道容朴昌源。○禁衛哨官李在倫沈禹相李在天李漢重丁運泰韓師鎭吉殷春李彥豐閔★(肅/心)金重甲金慶源林洽郭命夏孫俊民李海鎭李台秀梁鎭衡金柱崔必濟高道成崔宗憲李弼邦金淂老陳宜良李再復鄭德晃劉寬澤金命崑李春燮崔一元申繼興趙祥獜元載鎭崔弼煥康億齡張鎔劉漢翼洪翼彬金相玉成位方朴相一白泓鎭。○御營哨官李晚馨李夏芳蔡廷夏丁昌百方處行印時彥權薰朴再弘洪正猷金啓漢趙宗藺丁獜泰陳澤文崔佑梁金光潤趙學祊崔鳳興李景佐河景世朴師迪李明祿申在寬趙匡國李煕宰李寅英安桓金鼎猷郭林福金秀光尹弘儉河龍珠李命源丁龜泰李淂遠鄭弘哲孫賢復李衍九李昌謙禹孝鈺金時允李敬重。○武臣軍職付祿堂上丁南輝李載興李龍徵徐完碩李春馨車泰濟金光澤任時倫金泰業金福成金弘鎭閔喆祥張虎翼金碩龍金澤老黃世耼李永植柳星亮高景文李東芳林重新車恒濟金景佑金命夏。○西道參軍申相文。南道參軍元景華。○巡將張顯國安廷輝白東炯金九重朴尙淳金敬身李養謙金尙澄沈碩鎭。○禁軍將許侙申大坤趙駿逵。兼司僕將洪澣柳鎭茂。羽林將李運正李尙說。○五衛將羅忠佐奇彥鼎吳載紹郭禎垕鄭選李洺尹在復崔光浩李廷復洪鏶李次同崔鎭衡。○忠壯將張翼大柳德模李相豊。○忠翊將安榕朴世忠。○宣傳官尹得逵金㷞吳載重曺允彬李光益李永秀朴應浩李堯憲梁埉李塘李身敬朴宗和任聖尹金燦圭南衡重李運春具絳李亨復申純李馨秀沈公俊李周鳳尹孝儉李謙會李榏李蓍明。○訓鍊副正吳應常沈能寬。僉正金履彬李廷範李潤集李汝節。判官閔有洙崔名字劉漢坤洪百游韓奎爀金河翼李煥趙燮。主簿宋漢鼎白慶周丁允泰吳允國李東榮金淂海朴行胤金光百李長春李海容元宅鎭趙光德洪龍禧李尙岳李尙蕃李光遇李㙉李濬祥。參軍金昌顯成德勳。奉事李遇福李枝昌。○備邊郞具絎朴光進趙雲衢李元祥申偖李默運梁垸尹芮基。○武兼南正圭洪健祚安百漢尹守範李潤瑞趙元珣李宅觀尹相沈景民金宅和李英義崔尙耆金龍弼鄭宅信李徽祚具弘漸安國衡金魯岳張履綱洪禹疇李柱完成夏鎭李彥煐沈耇賢韓世昌具載敬吳彥儁李邦祐洪龍運張泰星姜道瑊陳邦一李鎭國權就一吳載絎洪燮仁河潤海吳顯忠金昊吉盧尙樞李漢奎柳煥寅李光燁李明會金坊李義燮李儒哲鄭宅昌李厚培。○部將曺命集金慶喆金致淇金尙源尹師任鄭世擎洪道俊金宗珣洪繼喆李尙采李顯邦南履周金益喆奉致珪金志學李東鉉趙瞰宋益訥朴秀儉洪愼五崔景臣南宮★(土+甲)金星甲南愼五。○守門將鄭宅慶吳鼎漢陳景文韓世孟吳文常李萬吾李彥垕金命嶷李邦幹牟應磷陳啓祐方宗規鄭治臣張允誠辛翊寧張志近金光秀高殷泰金光屹李基豐李邦翼李明宇徐達彥。分守門將李恒林李郁延柳河喆權玭。○軍器僉正具壽民李漢章。判官鄭根徐繼修。主簿韓德亮宋應昌。直長崔泰起。奉事曺泰柱。副奉事田斗興。參奉金兌琦。○中樞經歷尹★(土+甲)。都事趙義鎭。○都總經歷李敬進李禹道禹拓夏李壽哲兪漢忠。都事徐潤載崔重敎李國培李彥敬李輪申若文。○禁衛營勸武軍官尹恒儉李鴻德尹鉉東李海範柳㬢尹相禎金楢尹範五崔應五崔應炫權㻐李商林李德恒朴長善梁鍾五李煥益趙達洙李儒斌尹孝錫禹文圭朴來祥鄭履健白泳金魯明李濂朴基正。○訓鍊都監勸武軍官白恒鎭呂彙明田聖龍沈履相李晉秀沈稷柳昌達安光勳南愼五李殷培沈鍟李敬煕具繽李載豐李榮址李應址洪應參李萬運李憲植李趾壽李煕春李慶植鄭述曾鄭鎭華鄭宅述李源亨李潤普。○忠義衛韓德彬高敬基張胤祿黃勖沈斗漢韓灌李儀鳳金漢采李應燁康瑗柳明觀金璞趙榮錫洪處大朴致源金尙謹徐宗和韓光厚張錫周李昌垕南獻明全繼孫。○捕廳從事官金載仁李性喆洪浩源蔡顯五。
정조 10년 · 목
先是。允根等疏略曰。從古亂逆何限。而豈有如今番之凶逆乎。巨魁雖已伏法。(刀削)凡今含生之類。莫不疾聲呼籲。而況今殿下。至於閉閤却膳。終靳兪音。群情之焦遑罔措。曷有其極。伏願廓揮乾斷。以副一國之望。★(氵+近)等以下疏意上同。幷批以。所請不忍聞。閉閤却膳之擧。烏可已也。廷臣旣有承從之意。爾等退去。
정조 10년 · 강
醫官吳道炯等四十七人。譯官李洙等一百三十四人。護軍金孝儉等二十三人。前主簿金華儉等二十二人。前僉使康光堯等四人。出身李秉道等二十一人。觀象監官員李德星等一百二十人。典醫監官員金道復等八十人。惠民署官員吳世豐等五十八人。計士洪履祐等五十九人。律學敎授韓淂良。寫字官洪錫祺等五十三人。畵員許礛等二十七人。禁漏官員李彥斗等十九人。議政府錄事崔璹等十五人。中樞府錄事李祐昌等二十六人。唱準張文郁等九人。內司別座李枝盛等十一人。典樂林鳳瑞等二十五人上疏。賜批。
정조 10년 · 목
先是。道炯事疏略曰。今番諸賊之罪。可勝誅哉。(刀削)況今閉閤却膳。凡幾日矣。小大惴惴。中外遑遑。聖明之世。此何景像。伏乞念 宗社之大計。權恩義之輕重。亟從大庭之請。洙等以下疏意上同。幷批以。閉閤却膳。出於迫不得已。所請不忍聞。爾等退去。
정조 10년 · 강
兵曹堂上軍官權䎐等。壯勇衛呂宗周等。各軍門敎鍊官文載奎等。駕前別抄金兌允等。駕後禁軍金大喜等。六番禁軍金重淂等。事知金鼎瑞等。禁御兩營騎士沈尙之等。忠贊衛金泰重等。習讀金亨兌等。扈衛軍官金熙謙等。捕廳部將皮弘德等。局出身安重郁等。別破陣朴殷新等。各司員役貢入市民京主人五部坊民匠手等上疏。賜批。兵曹堂上軍官權翰等十五入。壯勇衛呂宗周等五十人。敎鍊官文載奎等十四人。西北別付料鄭履顯等十九人。火炮砲金致擎等五人。馬醫金始輝等二人。訓鍊院本廳軍官具八柱等十二人。別運官趙時五等九人。敎鍊官金祥喜等三十人。牙兵㭩王道盛。都提調軍官徐命台等五人。監官李廷鳳等四人。藥房承漢樞。鍼醫張載遠。別武士高時遠等六十八人。禁衛營別軍官趙德祚等十人。敎鍊官徐尙郁等三十二人。都提調軍官金載鉉等五人。藥房周命新。別武士丁仁希等三十人。別騎衛吉世柱等三十二人。御營廳別軍官趙邦逵等十人。敎鍊官王漢佐等二十二人。都提調軍官金厚鍊等五人。鍼醫李景顯。藥房金來國。本廳軍官嚴思賢等十五人。出身軍官金相直等十八人。別武士金衍信等三十人。守禦廳軍官閔在等二人。敎鍊官朴根發等五人。總戎廳軍官徐有修等三人。敎鍊官卞世義等十三人。別付料崔廷夏等二人。付料軍官金壽禎等十人。駕前別抄金兌允等五十二人。駕後禁軍金大喜等五十人。六番禁軍金重淂等六人。事知金鼎瑞等十人。禁御兩營騎士沈尙之等三十六人。忠贊衛金泰重等十五人。習讀金亨兌等七十六人。扈衛軍官金煕謙等十二人。捕廳部將皮弘德等六十人。局出身安重郁等十八人。別破陣朴殷新等三十一人。○奎章閣書吏金興大等十人。承政院書吏白喜文等二十五人。正書朝報書吏金德汶等二人。議政府書吏池聖彬等十五人。中樞府書吏金兌煥等六人。宗親府書吏金百齡等十五人。敦寧府書吏鄭箕彬等八人。儀賓府書吏洪壽喆等八人。忠勳府書吏洪重演等十人。備邊司書吏方處宇等十六人。宗簿寺書吏金仁烣等九人。司憲府書吏黃景文等三十四人。司諫院書吏廉孝選等十九人。弘文館書吏李德基等二十四人。藝文館書吏李文爀等六人。吏曹書吏張德奎等四十一人。戶曹書吏朴景寅等六十人。禮曹書吏李仁福等三十人。兵曹書吏金慶一等一百一人。刑曹書吏李弘淂等四十九人。工曹書吏鄭時潤等二十人。漢城府書吏林時茂等五十三人。義禁府書吏徐景敏等十七人。都總府書吏廉道儉等十四人。宣惠廳書吏張志成等三十一人。五軍門書吏吳泰禧等七十八人。成均館書吏洪聖默等二十八人。讀書堂書吏金元培。四學書吏池世休等六人。校書館書吏金淂臣等十人。掌樂院書吏金麗海等十九人。承文院書吏高希文等七人。司僕寺書吏方處和等二十八人。司饔院書吏洪夏疇等十九人。內醫院書員韓重郁等二十二人。尙衣院書員鄭啓文等二十人。尙瑞院書員金聖淵等二人。通禮院書員陳興起等五人。典設司書員池道淸等十人。觀象監書員河天柱等二十三人。奉常寺書員金仁澤等十五人。軍器寺書員李大翼等十一人。禁軍廳書員丁斗樞等十人。扈衛廳書員池道興等二人。衛將所書員金聖太等二十人。濟用監書員白獜相等二十人。內需司書員崔相獜等二十一人。內農圃書員李潝等八人。軍資監書員朴載裕等十八人。廣興倉書員韓景斗等二十一人。內資寺書員金尙文等六人。司䆃寺書員金千重等九人。內贍寺書員申國泰等五人。禮賓寺書員李壽民等五人。繕工監書員延憬欽等十二人。營繕書員池大成等十八人。司宰監書員宋星瑞等十一人。平巿署書員李廷旭等七人。掌苑署書員方文厚等四人。司圃署書員林宜澤等八人。典牲署書員申星杓等九人。瓦署書員庾世昌等二人。典獄署書員河一淸等六人。長興庫書員李聖耼等九人。義盈庫書員沈億齡等四人。五部書員金德起等十五人。 宗廟守僕朴昌彥等三十人。 社稷守僕安廷杓等七人。 永禧殿守僕林遇泰等五人。 毓祥宮　義烈宮　懿昭廟守僕千世亨等八人。 景慕宮守僕安孝達等九人。太學守僕洪五蕃等六人。典僕李任壽等七十七人。內弓房弓矢人崔泰崙等二十四人。○其人貢人崔翼景等一百二十九人。濟用監貢人方德禧等六十人。司䆃寺貢人李寅煕等十九人。長興庫貢人李仁甲等四十五人。內贍寺貢人白東臣等三十一人。義盈庫貢人金文恒等二十二人。戶曹貢人徐弘規等十九人。奉常寺貢人尹夏瑞等四十八人。掌苑署貢人卞匡玉等十人。狗皮契貢人韓悌源等三十八人。嶺南修理契貢人崔宅奎等四十人。蔘契貢人韓宅寬等二十四人。豐儲倉田稅貢人劉彥邦等五人。惠民署草藥契貢人金德就等十八人。豐儲倉貢人李光文等十七人。京畿監營進上貢人承德彬等十一人。校書館貢人金啓昌等十一人。繕工監貢人姜翊新等二十二人。舊司贍寺貢人金默守等二人。司宰監貢人朴聖源等六十七人。弓角契貢人韓允大等七人。湖南修理契貢人尹龍瑞等二十七人。軍哭寺貢人劉道行等十人。禮曹紙契貢人趙重烈等十五人。魚夫契貢人洪德祚等二十九人。鷹師契貢人玄商禧等十七人。瓦署貢人高道爀等十五人。尙衣院貢人趙宅寬等二十一人。司僕寺貢人姜泰翼等四十八人。三南方物紙貢人崔尙祿等十五人。席子契貢人全淂獜等三十五人。蜜牌貢人李聖耼等十五人。典牲署貢人孫興國。紙契貢人金尙祿。○立㕓巿民趙景璧等二百四十八人。白木㕓巿民朴致民等十七人。綿紬㕓巿民朴世根等一百十五人。苧布㕓布民金淂禧等九十三人。布㕓巿民黃道燁等七十九人。紙㕓巿民扈世昌等六十五人。內魚物㕓巿民宋廷煥等三十人。眞絲㕓巿民高興喆等四十五人。㡌子㕓巿民金德門等三十五人。綿子㕓巿民池光澤等五十人。鉢里㕓巿民金聖期等十人。樺皮㕓巿民趙益祚等十一人。東床㕓巿民李碩潤等六十一人。望門床㕓巿民李德昌等十八人。壽進床㕓巿民林茂昌等二十七人。筆床㕓巿民崔弼章等十八人。鹽床㕓巿民姜義顯等三十六人。廟床㕓巿民金光淂等三十五人。布床㕓巿民林鳳瑞等二十二人。九里床㕓巿民成振恒等二十六人。門外床㕓巿民鄭壽大等四十八人。門外床㕓巿民李東春等二十一人。雉鷄㕓巿民李晚翠等四十四人。門外魚物㕓巿民張文爀等一百四十人。雜穀㕓巿民金振昱等七十二人。門外貰器㕓巿民李慶淂等二十七人。雜鐵㕓巿民金壽海等四十二人。貞陵床㕓巿民金淂瑞等二十六人。豆毛浦紫木㕓巿民劉遇良等九人。箭簇㕓巿民姜益武等十九人。木器㕓巿民李振輝等二十四人。京鹽㕓巿民洪世裕等三十三人。烟竹㕓巿民崔崙柱等十六人。種子㕓巿民姜世文等十五人。下米㕓巿民金昌鎰等五十四人。銀麯㕓巿民林福尙等七十一人。草物㕓巿民石聖龜等二十六人。貰物㕓巿民朴泰郁等十二人。馬㕓巿民李景輝等二十二人。徵㕓巿民孫成根等十五人。內長木㕓巿民徐仁淂等十九人。牛㕓巿民朴輝泰等二十三人。網巾㕓巿民林益燁等二十七人。涼臺㕓巿民嚴景祚等十五人。門外禾㕓巿民朴文徵等三十人。月外㕓巿民崔弼成等二十五人。生鮮㕓巿民白瑞球等二十四人。烟草㕓巿民李弼贊等四十人。衣㕓巿民高道行等三十九人。條里木㕓巿民文景淂等八十人。鐵物床㕓巿民白鳳文等。紙床㕓巿民朴尙郁等。南門床㕓巿民李一健等。鐵物床㕓巿民金起龜等。白笠㕓巿民金聖昌等。黑笠㕓巿民李仁邦等。刀子㕓巿民姜恢復等。內貰器㕓巿民梁順文等。轎子㕓巿民金章龍等。草笠㕓巿民徐貴淂等。卜馬諸具㕓巿民金天佑等。內匙㕓巿民金殷福等。門外匙㕓巿民任光鉉等。淸蜜㕓市民尹聘三等。繩鞋㕓巿民鄭大後等。板子㕓巿民金植等。茵席㕓巿民李昌孫等。漆木㕓巿民朴世根等。鞋㕓巿民田性一等。昌㕓巿民洪萬齡等。○慶尙道京主人金昌祐等六十七人。忠淸道京主人李枝盛等四十九人。○中部居民李致和等九人安鼎弼等三十二人。金聖起等二十五人。孟萬泰等二十三人。東部居民金重鼎等十七人。尹繼聖等四十人。許廷碩等十九人。申壽岳等十二人。西部居民劉光漢等十三人。金重甲等十五人。申善興等十二人。張繼運等十三人。麻浦居民朱德壽等九人。尹廷郁等八人。趙慶源等七人。北部居民李厚儉等一百二十七人。洞口八契居民卞世輝等三十八人。 宮底募入民李春寬等四十九人。○冶匠朴永煥等二百五人。
정조 10년 · 목
先是。䎐等疏略曰。從古亂逆。何代無之。而今番凶逆。窮天地亘萬古所未聞者也。追施之律。當討之請。側聽多日。尙靳允兪。(刀削)宗國之危益急。此廷臣所以伏閤請討。而不惟不賜允許。至下閉閤却膳之命。臣等尤不勝驚遑焦煎。罔知攸措。伏乞亟復常膳。夬許庭請。以杜禍機。以奠國勢。從周以下疏意上同。竝批以。閉閤却膳。不接機務。出於萬不獲已之擧。今則朝廷。以緩請二字奉承。爾等退去。○司謁崔昌福等十五人。龍銅[洞:I-BUILDING]宮小次知尹興莘等六人。明禮宮小次知尹東瑀。慶壽宮掌務太命喆等三人。宜嬪房小次知白景炫。和順翁主房掌務崔昌福等三人。寧嬪房所任李世豐等二人。○義烈宮小次知林光澤等四人。淸衍郡主房掌務尹興莘等二人。貴人房掌務尹宅興等三人。和平翁主房稤宮李裁春等二人。於義宮掌務李錫祚等十一人。○毓祥宮掌務李昌福等七人。壽進宮所任朴弼奎等十人。和柔翁主房稤宮朴擎培等三人。和寧翁主房書員朴尙起等三人。別監朴重太等四十人。各殿別監高文福等五十人。○永禧殿殿監朴壽崙。飯監吳文彬等四十三人。武藝別監崔泰崙等一百四十八人。內吹申百秋等一百十五人。疏意上同。竝命還給。
정조 10년 · 목
先是。命植等疏略曰。噫嘻。此何等時也。以國勢則至岌嶪。以人心則極波盪。而禁闥深閉。常供不進。命令阻隔。機務委積。甚至於臺閣簡書之嚴。騎省軍號之重。幷不得徹焉。遂令公卿百執事曁輿儓吏胥之賤。莫不奔走震恐。此何擧措。此何景像。臣等之所仰請者。卽天經民彝之所關。 宗社安危之所係。此豈可已不已。可止不止者。而迺殿下遽爲此匪常過中之擧。以至貽惱 慈心。兩殿之夕饍俱輟。百僚之衷情轉急。以殿下順志之孝。(刀削)施措之乖宜。一至此耶。伏乞亟允前請。仍命收還閉閤却膳公事勿入之敎。以幸 宗社。以慰臣民。昌順等以下疏意上同。
정조 10년 · 강
飭政府吏兵曹各軍門褒貶。卽速擧行。
정조 10년 · 목
敎曰。京司褒貶。限前勢難爲之。政府及吏兵曹各軍門褒貶。皆令一兩日內爲之。餘勿磨勘事知委。
정조 10년 · 강
推忠淸監司金光默。
정조 10년 · 목
備局啓言。卽見忠淸監司金光默狀啓。則以爲。尤甚中泰安等十二邑。之次中靑陽等九邑。春初開賑。不容但已。而饑口穀物。姑難預料。先從簡略。營賑穀一萬石。常賑穀二萬石。特爲許劃。空名帖七百張。亦爲下送本道。丙午條位太四千六百五十三石。依癸巳例許貸。以爲取剩補賑事。請令廟堂稟旨矣。穀物及空名帖。依所請許施。而至於位太。事面甚重。前後防禁。已成定式。道臣之幷此陳請。誠極未安。請推考。允之。
정조 10년 · 강
命齋儒趙相羽停擧。鄭遂龜等放送。
정조 10년 · 목
刑曹啓言。罪人生員趙相羽等處推問。則趙相羽以爲。曾於己庚年間。以德相之四字凶言。首發請討之論。則一種護法之徒。大發慍怒。至欲捲堂。今番討逆。不具掌色。昏夜發論。決非重事體之道。且先治爲德相捲堂之類。繼發疏擧。事面差可。而又況今番疏下。多是德相凶言後。請召還疏同參之類。故實有不屑同參之意。其時未及伏見 慈聖下敎矣。翌日守僕來請名帖。故答以爲。今此討逆晩矣。今於已斃之後。始爲懲討者。此等事。爲之甚易。雖非吾輩。足以行討矣。彼乃大怒。至以不滿疏擧。鳴鼓施罰。故亦不得入於方外之疏云。鄭遂龜以爲。今初二日夕食堂。有故未參。昏後始入泮村。則主人謂有齋中疏擧。而莫知爲某事。招問守僕。則以爲。姑不知爲何事。而只以夕到記。請齋會。書疏錄云。故曾聞齋中。以斯文事。有所發論。停當陳疏矣。或疑其爲此事。私義有難參者。而第遂麒。旣參夕到記。當爲入錄。仍謂守僕曰。此疏若是斯文事。則兄弟不可異同。拔錄可也云矣。齋中不問其事實。謂以割名。鳴鼓施罰。故追聞其討逆陳疏。急書單子。躬進疏廳。具由懇請。終不許入云矣。其所納供。惟事粧撰。所當請刑。而臺啓方張。關係至重。不敢擅便。敎以。趙相羽年前疏事。渠旣首發云爾。則今番立異。豈有他意。臺啓所論。必因風聞之爽傳。然於供招。拖及不緊說話。曰彼曰吾。難免黨私之歸。放送。仍令本館停擧。鄭遂龜兄弟。事實不但相左。亦云呈單懇乞。亦爲放送。
정조 10년 · 강
詣 璿源殿。行展拜禮。
정조 10년 · 강
開坼各道殿最于誠正閣。
정조 10년 · 목
開城留守尹蓍東殿最。經歷鄭濡政以賄成。民願遄去。下。京畿監司徐有防殿最。楊根郡守李光德大體固好。細謗宜略。中。忠淸監司金光默殿最。牙山縣監林元浩曲恕顚錯賑飢之故。燕岐縣監崔熽非不謹拙。査問失實。保寧縣監李日運政豈有疪。警在囚徒。藍浦縣監宋景煥稍稍知方。久或益勝。淸安縣監洪絲浩恬素可壽。聽斷或疏。連源察訪李益瑞病或自損。幷中。溫陽郡守洪益烈不懲前警。去愈劻勵。下。全羅監司沈頤之殿最。光陽縣監許湛賑方殫誠。檢固恕疏。求禮縣監李敬裕薦謗已熄。新綪宜圖。海南縣監尹守默誠切撫民。勉在蠲剝。景陽察訪李敬身損體宜飭。幷中。同福縣監李華國懲逋葺樓。謗言何多。下。慶尙監司金尙集殿最。晉州牧使李白圭何多怨謗。曾是老練。草溪郡守金魯直治固殫心。報或損體。靈山縣監金絧釆政譽方聞。辭遜何故。義興縣監任希默威能束下。事或過中。漆原縣監李德胤且觀營賑。姑恕緩糴。省峴察訪鄭最行立馬宜察。沙斤察訪南播秀攻駒或疏。幷中。丹城縣監韓翼商災政何紊。檢報亦疏。下。原春監司李致中殿最。通川郡守金東鎭非忽奉公。益勵檢下。金化縣監李萬運夙著文識。益勉剛覈。安峽縣監金德行仁著蠲恤。明欠檢束。幷中。黃海監司嚴思晚殿最。遂安郡守趙毅鎭旣著勤實。宜勉振刷。長淵縣監邊慶遇曉於爲治。惜未戢頑。幷中。平安監司趙㻐殿最。江界府使洪和輔冒年干恩。不察宜警。郭山郡守張重吉將欲責成。且始寬恕。德川郡守林載洙政雖慈惠。事式顚錯。祥原郡守鄭爀勤實可尙。疪謗奚取。龍岡縣令權裕學士文華。吏治則疏。幷中。咸鏡監司鄭民始殿最。鏡城判官李秉喆誠切矯革。事或生疏。德源府使李弼培誠勤固有。詳核差欠。幷中。輸城察訪崔極齊難責職任。下。○敎曰。近來朝廷貌樣。勿論小大。全沒嚴畏之意。以是之故。外藩亦莫不放之。甚至今番平安兵營褒貶闕封事。而國綱可謂掃地盡矣。雖無向下傳敎。考績事體。何等重大。則所謂同議關文。故故愆期。以至關封。此非慢朝廷乎。事關兵閫。係干師律。而此猶屬餘事。其在尊朝廷信王言之道。似此方伯。不可以罷削簿勘處之。平安監司趙㻐。安北縣遠竄。雖以兵使言之。馳進面議。旣云古例則然。何不於限內。以面以牒。期於停當。而乃敢以不得修啓之意。徑呈頉狀乎。揆以國體亦萬萬駭然。平安兵使蔡濟恭。亟施削職之典。○承旨沈豊之啓言。卽伏見京幾監司徐有防。原春監司李致中。平安監司趙㻐。黃海監司嚴思晚。咸鏡監司鄭民始。今秋冬等褒貶啓本。守令無一人居下。殊無嚴明殿最之意。請幷推考。從之。○承旨李敬一啓言。卽伏見忠淸兵使具世勣。水使沈★(土+省)。黃海水使田翊顯。全羅兵使李漢五。左水使許任。右水使申遇文。慶尙左兵使姜五成。右兵使金廷遇。左水使任屹。今秋冬等褒貶啓本。則邊將無一人居下。殊無嚴明殿最之意。請幷推考。從之。
정조 10년 · 강
以兪彥鎬爲平安監司。趙圭鎭爲兵使。備薦也。
정조 10년 · 강
領議政金致仁。領府事鄭存謙。判府事徐命善。領敦寧洪樂性。左議政李福源。右議政金熤聯箚。賜批。
정조 10년 · 목
箚略曰。臣等負罪如山。理合誅殛。退自前席。走伏金吾。鈇鉞之降。聚首以俟。不意史官儼臨。勿胥有命。相顧感惶。益無所措。噫。臣等之罪。可勝誅哉。自有榮德兩賊以來。(刀削)臣等忝在三事。曾無一言聲討。早折奸萌。馴致累世勳戚。手握重兵者。肆爲凶魁。出入近密。身被厚恩者。忍蓄異圖。又復漠然無省。任其醞釀。倘非我 東朝殿下。誕降 諺敎。明示危機。則滔天之禍。迫在呼吸。 宗國之憂。將至何境。此臣等之罪也。賓啓庭籲。徒增後時之罪。叩閤登筵。全無回天之方。畢竟以臣等之罪。乃有非常之敎。過中之擧。至於半夜大庭。瀆擾 慈殿。此臣等之罪也。所陳者公法。而爲私恩所揜。所秉者大義。(刀削)臣等兼此四罪。威罰不加。中夜思惟。不寒而慄。臣等之罪。自知已久。義重沐浴。情急叫叩。今始聯陳短章。仰請處分。伏乞亟治臣等前後之罪。俾朝綱少肅。徵分粗安。不勝幸甚。批以。見昨日非常之擧。聞昨日非常之敎。而不念勉膺之方。是眞無人心者。況閉閤却膳。又凡幾日乎哉。卿等玩愒雍容之失。難免有識之竊議。三司箚辭中。慨惜之斥。反說自己本色。付之一笑可也。伊今以後。君臣上下所共圖勵者。亶在於尊王綱正人心。懲羹於旣往。防患於未萌。交相精白。事予一人。吾國其庶幾。卿等先自勉之。更又蕫正有位。辭巽之言。何太過當。安心勿辭。卽起視事。仍命遣史官傳諭。
정조 10년 · 강
遞吏曹判書李在簡職。
정조 10년 · 목
敎曰。貶坐有命。且當政月。聞其病勢難强。近日公會。皆不進參云。吏曹判書李在簡許遞。
정조 10년 · 강
檢閱金祖淳。以應避陳疏。賜例批。
정조 10년 · 강
以洪明浩朴天衡爲承旨。前望也。
정조 10년 · 강
命討逆慶受賀頒赦。以權停禮爲之。
정조 10년 · 목
因禮曹啓請。允之。仍敎曰。上告 廟社。所重在焉。下布中外。曉論時急。告 廟頒赦等事。不得不依草記從施。而今番逆變。尙忍言哉。雖因凶醜之作逆。伊後事端心★(忄+雙)。從今收拾。以何心臨殿。受賀頒赦。以權停禮爲之事分付。
정조 10년 · 목
以尹蓍東爲吏曹判書。新望也。李度默金魯淳徐鼎修李謙煥呂善亨爲承旨。金憙爲大司憲。李聖圭爲大司鍊。兪彥修爲執義。李思祚爲司諫。姜忱李永穆爲掌令。張至冕任長源爲持平。盧廷良爲獻納。韓光植李泰賢爲正言。成種仁爲校理。宋民載爲副校理。吳泰賢爲修撰。李庚運爲副修撰。朴賢秀爲泰仁縣監。宋厚淵爲楊口縣監。
정조 10년 · 강
知訓鍊李柱國上疏。賜批。
정조 10년 · 목
疏略曰。臣偏蒙我聖上不世之遇。十年之間。跡遍四營。位躋八座。乃若元戒戎之任。不可以輕授也。明矣。且臣與亘萬古所無之逆復。不幸爲內外從之親。其所憤痛欲死。直欲剮其凶肚。啖其逆腸者。百倍於他人。而惶蹙憻惕。亦有萬倍於恒情。聞命以來。今爲十日。而惝怳震剝。心口相語。不敢晷刻自安。而至於軍號一事。謬例則然。雖蒙天日之下燭。大僚聯箚。旣嚴且正。則臣何敢以該校之初不關由。直爲傳示。有所自恕也。悚蹙之極。實無一刻蹲仍之望。伏乞諒臣由中之懇。遞臣分外之任。獲安微分焉。批以。元戎新命。注意久矣。
정조 10년 · 강
都承旨沈豊之上疏。賜批。
정조 10년 · 목
疏略曰。今番凶逆。亟允群請。以安 宗社。以洩輿憤。誠宜不容暫緩也。抑臣切有刻骨憤痛於中者。每欲一番洞陳。而事關僚席。跡涉自明。性又荏弱。含忍不發。今則忠逆分於毫忽。人鬼判於造次。亦安得拘於少嫌。不思所以自暴於日月之下哉。往在甲辰七月。臣忝亞銓。而長銓則趙時俊也。三銓則宇鎭也。(刀削)伏乞削臣朝籍。警具僚而安賤分焉。批以。首陳院批悉諭。附陳自引之說。卿雖急於立跡作證。何不致愼。有此云云。伊時檢擬之擧。蓋因對揚。以此聲罪。宇鎭猶不服。況無故之人乎。
정조 10년 · 강
前 奎章閣提學金鍾秀兪彥鎬吳載純李性源。前直提學李秉模。前直閣金憙徐鼎修金載瓚徐龍輔鄭大容。前待敎尹行任聯疏。賜批。
정조 10년 · 목
先時陳疏曰。臣等罪在難貰。職是已罷。顧安敢更事瀆撓。而目見過擧之非常。國事之罔涯。戴罪齊籲。冀幸少垂察焉。臣等前後伏閤之請。亶出於王法臣分之不容但已。每奉聖批。輒以一止字。作爲牢拒之資。天經地彝。萬口一辭之公論。匪可以威制而力遏者。殿下明聖。寧或遺燭而有此無前之擧耶。擧國臣民之驚遑震盪。縱不足恤。獨不念上貽 慈聖之憂慮。至降焦廹罔措之敎耶。伏乞亟寢閉閤却膳公事勿入之命焉。批以。此擧。萬不得已也。
정조 10년 · 강
前承旨李秉模趙英鎭李亨元李祖承洪仁浩趙衍德等聯疏還給。
정조 10년 · 목
先是秉模等疏略曰。臣等伏閤幾日。天心莫回。徒貽聖上臨御以來所未有之過擧。閤門深閉。常膳亦却。大小公事。一切牢拒。以至巡監軍單子。亦不得入。而進不能排闥。得借方寸之地。退不能碎首。仰格咫尺之天。畢竟譴罷之下。相率于于而歸。臣等之頑。眞木石之不如矣。噫嘻。善復。以十年元戎。忍忘河海之國恩。(刀削)伏乞俯垂恕察。卽允大庭之請焉。噫。聖孝出天。可準四海。凡於養志之方。靡不用極。則殿下當以 慈聖之心爲心也。昨於諺批。伏奉不進夕膳而懇勸之敎。殿下於此。豈忍一日閉閤却膳。仰致 慈聖之焦憂哉。亟願收納臣等之請焉。敎曰。旣有還給之命。更何敢入啓乎。
정조 10년 · 강
錦城尉朴明源。興恩副尉鄭在和。靑城尉沈能建。綾城尉具敏和等聯疏。安川君烓。鶴林君焴。西溪君熠。安昌君燝。雲峯君杺。西春君爗。廣陵君烻。安恩君★(火+宏)。西淸君煋等聯疏。賜批。
정조 10년 · 목
先是。明源等疏略曰。伏讀 慈聖所下賓廳 諺敎。若曰兩次喪變症勢凡百。自初怪底 辭敎。丁寧懇惻。亶出於保 宗祊護聖躬之苦心至意。實覈之道。至冀於群下。(刀削)昨日之擧。又何爲而過中也。旣却常膳。又撤機務。雖於一刻之間。尙不勝一刻之憂。伏乞上念 宗祊殿宮之憂。下察百萬生靈之願。亟許諸臣引接。幷允擧國之請。以安 宗國。以洩輿憤。不勝幸甚。烓等疏意上同。幷批以。已悉於大臣待命所傳諭矣。
정조 10년 · 강
綾恩君具允明。行司直韓光會尹東暹權噵。知事姜世晃等聯疏。奉朝賀徐命膺。判府事黃景源。吏曹判書李在簡。司直李亨逵上疏。賜批。
정조 10년 · 목
先是。允明等疏略曰。國家危急之慮。臣民沫飮之裏。不待畢說而可知。殿下固當仰念 宗社。俯循群情。夬賜割斷。而乃反荐下嚴批而斥之。又復閉閤却膳而拒之。晝宵伏閤。十啓瀆籲。畢竟倂罷之命。又出意外。臣愚死罪。不能無憾。伏願允從郡請。亟收閉閤却膳之命焉。○命膺疏略曰。臣伏聞搢紳章甫。迭陳必討之義。而閉閤却膳。忽有非常之擧。第伏念窩窟自在。則國憂未艾也。根柢不拔。則賊勢尙熾也。伏乞亟收閉閤却膳之命。夬允三司百僚之請焉。○景源疏略曰。伏聞群僚。擧一國不可遏之大論。連日籲啓。而反下嚴批。至有閉閤却膳之命。致使晝宵伏閤。十啓瀆撓。畢竟倂罷之命。又出意外。是豈臣所望於平日哉。伏願允從群請。夬闢天門。亟御常膳。卽行天討。俾洩輿情焉。○在簡疏略曰。凶逆雖已就戮。禍本尙在。群下之請。是豈可已而不已者耶。迺殿下牢拒而抑制之。至下閉閤却膳之命。末乃譴罷而幷逐之。如是而將置四百年 宗社於何地也。伏乞卽下反汗之音。大臣諸臣。亟許引接。俾得畢陳裏悃。○亨逵疏略曰。千古所無之逆。出於肘腋之間。臣於此時。一息猶存。念宗國之凛綴。悶聖躬之孤危。達宵耿耿。又伏聞聖心過於煩惱。至於牢閉禁扄。不御常膳。豈以殿下之聖明。有此過中之擧也。鳴呼。今番逆獄。實是載籍以來所未有之大變也。誅討略行。窩窟自在。鞫體之疏忽。倫彝之斁敗。容有紀極。此所以大臣卿宰三司諸臣沫血力爭者。而不惟不賜允可。乃反嚴敎荐下。譴罷繼降。半夜蒼黃。朝廷殆空。此何擧措。此何景色。實欲痛哭籲天。而不可得也。伏乞亟寢閉閤却膳之命。仍允大臣諸臣之請。幷批以。此擧豈得已也。諸批悉諭矣。
정조 10년 · 강
司直李溎上疏。賜批。
정조 10년 · 목
先是。陳疏曰。惟我文孝世子。以天縱岐嶷之姿。膺震邸匕鬯之重。星雲之頌。匝域咸戴。泰磐之祝。 宗社永鞏。鳴呼。痛矣。五月十一日之禍。天乎人乎。一國臣民。所共崩廹。而惟以仁天悔禍。吉故繼聞。夙宵顒祝。及其九月之變又作。則以我 祖宗之積慶累仁。以我殿下之盛德至善。報施之天。必不若是之舛。是必有一種鬼蜮。潛伺隱蓄。釀出禍胎。必欲殘國脈而移國祚。殿下則知之而不忍言乎。諸臣則矇然而無所知乎。伏承 慈聖之敎。罪人斯得矣。(刀削)逆相之騃蠢鄙屈。非比人數。而甘爲榮賊之倀鬼。三司爭執之論。殿下又何爲而拒之固耶。亦命有司。夬施孥戮之典。斷不可已也。批以。如是也。故不得不有非常之擧。卿其勿辭。
정조 10년 · 강
檢閱李相璜金祖淳聯疏。注書金孝建。假注書張錫胤李彙聯疏。正郞金健修承膺祚李宗烈。佐郞金珍恪聯疏。賜批。
정조 10년 · 목
先是。相璜等疏略曰。國賊所當討而不討。王章不可貰而欲貰。閤門所以通命令而閉之。常膳所以供進御而却之。至於斥罷叫閽之臣。百僚震盪。半夜逬出。此何光景。此何擧措。伏乞收還閉閤却膳之命。夬從齊籲之請焉。孝建等疏意上同。幷批以。省疏具悉。
정조 10년 · 강
分兵曹佐郞任長源上疏。賜批。
정조 10년 · 목
先是。陳疏曰。天地將晦矣。倫綱將絕矣。而以我聖明。乃有此無前之過擧耶。逆魁何故而尙貸。討逆諸臣何罪而譴罷。臣以文禧廟守直之騎卽。悲切痛廹。自倍他人。半年於斯。繼而有九月之喪。則臣之愚忱。又激於前。乃者伏承 王大妃殿下諺敎。辭嚴義正。亶可謂一部春秋。而其中 若曰症勢凡百。自初怪底。(刀削)特命有司。嚴覈根委。快正典刑。批以。所請不忍聞。此擧非得已。末瑞云云 慈敎。出於慮患之至意。元非的指。則何必煩陳乎。此意已言於重臣筵奏時矣。(刀削)(刀削)(刀削)
정조 10년 · 강
應敎申耆。修撰李書九等上疏。賜批。
정조 10년 · 목
先是。耆書九陳疏略曰。臣等身忝問事之列。耳聽輸款之招。驚懍痛惋。百倍他人。噫。宇鎭之千罪萬惡。罔非可殺。(刀削)特以院相之子。乃施減死之典。況彼尙喆。亦一姑貸首領之元惡耳。臣等謂亟寢宇鎭圍籬安置之命。卽捧結案。夬正王法。其父尙喆。亦允合辭之請。以洩神人之憤焉。(刀削)嘻噫。 王大妃殿諺敎中。兩次喪變。症形凡百。自初怪底。奉讀未半。益不禁崩心痛骨也。臣等於日昨設鞫之初。竊庶幾此冤可洩。此讎可復。及其罪人斯得。天討雖行。惟此一款。瑞緖莫究。上而搢紳。下而婦孺。莫不茫然失鄙。伏願廣加譏詗。鉤得窩贜。少慰冤鬱之忱焉。批以。首陳事。曾已悉諭諸批。附陳云云。佐郞任長源批。亦已詳言矣。至是。又爲聯疏略曰。昨夜處分。何其萬萬過中也。聲討之義方急。則大庭之聯籲。不可止也。閉閤之擧非常。則終夕之瀆擾。固其宜也。而疾聲叫呼。天聽愈邈。而末乃斥罷諸臣。逬出闕門。不意聖明之世。有此無前之事也。伏願閉閤却膳之命。劃卽收還。大臣譴罷之命。亦爲反汗。合辭之請。一幷允從。千萬幸甚。又爲聯疏略曰。近日過中之擧。臨御以來初有之事也。閤門深閉。常膳久却。甚至聖慮煩惱。玉候欠寧。雖幸上心默悟。前敎乃寢。繼伏見傳敎下者。覆逆之承宣。聯箚之三司。幷命遞差。(刀削)顧今國勢之孤危罔涯。將來之憂慮愈切。伏乞亟允三司之請。無少留難焉。批以。不得不有匪常之擧矣。
정조 10년 · 강
前弼善金履鏞上疏。賜批。
정조 10년 · 목
先是。陳疏曰。劇逆之尙此容貸。是何事也。臣伏讀 慈敎。積冤層生。今日天地。其可曰有人理乎。安危方在呼吸。誅討不容晷刻。惟願亟賜兪音焉。且伏念自我元良誕降之初。忠逆已判。而至於五月以後藥院之罪。今不可斷以停乳妄藥等事也明矣。雖以 慈旨中症情怪底及形跡畢露之敎觀之。其所內外綢繆。陰慘情節。灼然無疑。則顧今窮覈之道。肯綮在此。伏願藥院宮掖之內。凡係干犯之類。幷嚴鞫以正天討焉。批以。玉堂申耆等。佐郞任長源諸批。已悉諭之。此非如是輕易陳請之事也。苟有的疑。豈待爾言。
정조 10년 · 강
京畿監司徐有防。忠淸監司金光默。京畿都事張至顯。廣州府尹柳熎。楊州牧使尹行元。驪州牧使李文源。坡州牧使洪仁默。喬桐府使南憲喆。水原府使鄭東浚。長湍府使李觀賢。富平府使尹耆東。仁川府使徐簡修。竹山府使申㬘。南陽府使卞至健。利川府使沈銈。豐德府使吳載衡。通津府使具綜。高陽郡守李素。安山郡守李厚源。加平郡守趙光逵。安城郡守李天穆。麻田郡守李普聸。金浦郡守兪漢緯。楊根郡守李光德。朔寧郡守黃昌源。交河郡守李義綱。楊川縣令徐命珪。永平縣令吳載絅。振威縣令李恒演。龍仁縣令李牧永。衿川縣監洪喜永。陽城縣監李斗源。陽智縣監韓光傳。抱川縣監柳得恭。積城縣監李德懋。漣川縣監魏光翼。果川縣監李顯道。砥平縣監尹守翼。陰竹縣監崔在修聯疏。延曙察訪韓聖煥。良才察訪洪夏俊。平丘察訪張世經。重林察訪高廷煥。慶安察訪文極孝。桃源察訪宋奎瑞聯疏。幷賜批。
정조 10년 · 목
先是。有防等疏略曰。噫。逆復之叔侄。賊宇之父子。秉軸握兵。連肚結腸。(刀削)何幸 慈旨誕宣。義理大明。乾道孔昭。罪人斯得。妖竪纔已輸款。刑章遽止酌處。古今天下。寧有是哉。(刀削)强咈群情。力拒齊籲。以至閤門堅閉。常膳不御。命令不通。朝著殆空。豈意聖明之世。有此過中之擧乎。伏願特寢閉閤却膳之命。以答輿望焉。光默疏略曰。皇天不弔。文孝世子。奄棄臣僚。八域冤號。如不欲生。繼以宜嬪喪逝。群情斷於顒望。主勢阽於澟綴。卽伏見 王大妃殿諺敎。縷縷數百言。罔非爲宗社討亂賊之苦心至誠也。五月之變。九月之喪。不但率普之冤酷。益增中外之疑惑。苟求其本。則(刀削)亟允三司之請。上紓 慈殿之深憂。下副國人之齊籲焉。光默等以下疏意上同。幷批以。逆臣之批悉諭。此擧出於萬不得已也。
정조 10년 · 강
同知曺學臣等。前府使崔雲羽等。護軍徐㬦等。前水使李策等。額外出身柳啓源等。宣薦禁軍金樂禧等。司果柳光命等。前縣監許★(金+圣)等上疏。賜批。同知曺學臣邊聖和。僉知李潤彬柳孝源。伊川府使李儒敬。僉知朴基豐具純李皙王漢禎吳毅常徐英輔金爔。同知鄭勗世。副正鄭學畊。主簿任聖說。○前府使崔雲羽。前兵使孫相龍。前水使李文爀。前府使申大觀閔光升。前府使具世元具世德李殷福。副護軍李顯福。前宣傳官具縉李膺福。前府使朴光迪。及第閔致協。前宣傳官趙雲祥趙雲行。前主簿趙台鎭。前參奉洪德峻。司果金宗洙。前武兼閔垙。前部將崔秀崗。○副護軍徐㬦。前營將李榮逵李尙履金源。前五衛將韓命祥。前郡守柳載煕閔百彬金樂祐田光尹林永孝洪允行。前虞候李敬大。前僉使李顯忠。前經歷鄭雲達。前判官朴瀅。前都事南正周。前監察成鎭殷。前縣監李基材李需克申達夏朴明煥。前主簿李忠佐朴履煥。司果趙榮豊。前宣傳官蔡顯九。前部將李偃。及第李宅永李尙烈。○前水使李策金麟瑞。前府使李彥忠李星會林鵬漢李殷福李東植金穀。前郡守崔範星。前五衛將崔英輸。前縣監邊德淳李尙謙。前牧使李煜。前營將金處升。前判官李鎭邦。前主簿洪聖源。前武兼金處紀。前宣傳官洪聖禧李在淵李膺福。前縣監具壽漢。前都事許濈。前府使白東運。前縣監韓榮錫。前守門將李喜大。○額外出身柳啓源李商一趙運永李儒燁南志復鄭元相崔翼俆潤璞洪栒洪棆趙德壤金宗喆具載厚金志和尹致章金守淵李甲會李尙德李遇金★(木+律)柳光璧李箕煥李彥豐金相九吳相龜白海鎭權友仁柳得和權遂兪範柱趙敏喆柳載河李駿德鄭晥崔垠尹宅性金鍾億金達淵金鍾海鄭欽許★(氵+岡)許澮柳孝臣權思龍柳顯秀金鎭五金鎭鼎金鎭九河龍淸鄭鳳釆朴基成尹之謙吳亨喆韓國養南孝喆南瑩李永義尹行源趙持鉉沈學祖田遇聖李烷李奎炡宋喆文鄭惟轍鄭思儉鄭二彥閔章爀鄭鳳祥李寬彬朴旨鳳。○宣薦禁軍金樂禧尹範全李寬會安大進李宗俊李潤吉韓師貞鄭★(日+平)韓祐曾金★(石+完)尹弘心白東衡徐潤和洪達三李海範張東源金翰周成履福金商岳白泳鎭鄭宅休成範鎭南建中成東一李惟元尹相重姜善鎭李雲祜金鍾翕林懋遠朴泰永李衡民權翊李漢栢李奎昇李永喆金履德尹鉉東李濟元李仁國閔鍾赫許稱韓德增尹範喆沈弘祖郭海濟鄭履健尹範益金得範李濟遠金光洙朴祥煥申百祿鄭光賓金永玉李益賢李潤文尹宇大尹相泰柳成達金若礪李永老李得秀金最赫趙一源李一相黃仁燁李殷鍾金泰鍾李彥炲李基岳李仁達申在倫權宜一柳載新朴致煥李賢運金益淳權㻐成行默田光廸元永厚李潤默閔修顯李厚聖崔寅爕李晚植柳曦鄭學莘李厚重李周百李東馝李秉天朴俊模李邦鉉朴大演金壽文劉忠澤金宗。○副司果柳光命李鼎勳。○前縣監許★(金+圣)羅潤祿李邦喆李永耇李海柱。前僉使柳師倫。前判官李邦億。主簿李海昇。
정조 10년 · 목
先是。學臣等疏略曰。巨魁雖戮。根柢自在。愚夫愚婦。莫不明目張膽。憂憤欲死。其所懲討。卽擧國共公之論也。殿下牽於私恩。謂常憲可屈。謂輿情可遏。則是豈仰望於聖明之世也。況今常膳不進。閶闔深閉。臣等不勝痛哭流涕。伏乞亟寢閉却之命。仍允合啓之請焉。雲羽等以下疏意上同。幷批以。匪常之時。豈無匪常之擧乎。爾等退去。
정조 10년 · 강
前縣監李昌遠等。前察訪李宗億等。檢書官徐理修等。製述官李顯釆等上疏。賜批。前縣監李昌遠。前府使南宮贇。前府使崔秉敎。前郡守沈禧。前縣監李昌郁。前都事李光鼎。前宣傳官尹養儉。前察訪沈和鎭。前哨官申大稱。○前察訪李宗億金彥國沈謹之尹翼商兪華。前縣監金致說。前別提趙明師申銗。司果成元柱。○檢書官徐理修李集箕李藎模。閣監金致俊。司卷全大重張世紀。領籤張世經李興潤。○製述官李顯釆具馨遠。副司正李元膺李可運徐孺修。
정조 10년 · 목
先是。昌遠等疏略曰。劇逆之凶肚相連。陰計爛熳。(刀削)臣等惟俟朝廷之處分矣。不惟不賜允兪。又從而閉閤也。却膳也。此何等時。而乃爲此非常之過擧耶。伏乞幡然改圖。夬允群請焉。宗億等以下疏意上同。幷批以。所請不忍聞。此擧豈得已也。爾等勿煩。
정조 10년 · 강
前引儀姜必敎。嫡長忠義韓德彬上疏。賜批。
정조 10년 · 목
先是。必敎等疏略曰。噫嘻。彼復明兩凶賊。盤據城闉。手握重兵。(刀削)何幸急書上聞。逆節綻露。典刑快正。臣民慶忭。而第伏覩 王大妃殿下所下諺敎。凶逆作變之狀。明白洞諭。伏想內而掖庭宮婢醫女醫官之屬。必於進膳議藥之際。潛售其窮凶慘毒之計。(刀削)奈 宗社付托之重何哉。奈 慈聖惻怛之敎何哉。至若宇鎭父子之凶謀逆節。昭著於逆復結案。則誅戮之典不擧。酌處之命遽下。王章不伸。國人憤鬱。伏乞益加窮覈。明正典刑焉。德彬疏意上同。幷批以。爾等勿煩。(刀削)(刀削)(刀削)
정조 10년 · 강
命告 廟頒赦。以二十二日爲之。
정조 10년 · 목
禮曹以告 廟社 景慕宮及頒赦吉日啓。允之。又以今番陳賀後。諸道方物物膳。依例隨後封進啓。敎以。此時諸道災荒溢目。方物物膳。則幷勿封進事分付。
정조 10년 · 강
命改書月覲門扁額。
정조 10년 · 목
景慕宮都提調啓言。 本宮日瞻門左掖門扁額。卽逆復之筆。莫重肅敬之地。凶賊筆蹟。不可留置。請卽撤去。從之。敎以。月覲門扁額。亦爲改書。
정조 10년 · 강
以李崇祜洪仁浩金魯永爲承旨。前望也。
정조 10년 · 강
以李性源爲開城留守。備薦也。
정조 10년 · 목
疏略曰。臣於甲辰秋待罪銓職。新設廚院副提調。多窠一時竝差。(刀削)當爲備望者。一從案籤。盡數謄擬。猝遽忙錯。(刀削)名字入於其中。伊時政席三堂四郞。一齊進參。三銓之如宇賊。郞官之如度謙。今不可備數言。而若其矇不覺察。混同照擬之罪。同席之中。臣實爲首。到今追思。心魂驚懍。自列請死。私義之所不容已。擬與同政亞堂沈豐之。往復聯疏。冀賜處分。而目今誅討之論。未及究竟。引罪之言。姑且泯默。迺者豐之以自拔之謀。爲先發之擧。忙忙投疏。滿紙張皇。便是急書。臣罪臣自知之。無知妄作。萬死有餘。而證言之出於豐之之口。誠是不圖。彼以僚堂。接膝比肩。與之周旋。而今於年移之後。忽謂之不聞不知者。人孰信之。若於受點之時。果有駭惑之心。則卽地而不爲筵奏。何也。政退而不爲陳章。何也。儕友之間。說此輪囷。若又有之。則伊後與臣作僚。至經大政。政注得失。自多酬酢。而無一言半辭之及於是者。抑何心也。臣固無情而陷於罪。彼乃有知而掩其事。始也顚錯。同犯無妄之辜。今欲掉脫。反生擠陷之擧。古人首實之義。雖不可責之今人。而言之危險。吁亦可怕。淵鑑孔昭。批敎悉燭。臣雖滅死。更有何恨。臣前後居銓。無一報答。惟是明忠逆嚴隄防一事。卽愚臣一分自效之圖。而遇事昏迷。身陷大戾。叩心慚痛。尙誰尤哉。惟彼豐之。職是亞僚。有何罪也。臣若着意於懲討之義。明目於排擬之際。則自作之孼。豈至於此。一則臣罪。二則臣罪。伏乞下臣司敗。施以邦憲。以爲爲人臣不忠無狀者之戒。批以。出於對揚。子所悉燭。
정조 10년 · 강
承旨李謙煥上疏討逆。仍陳情勢。賜例批。
정조 10년 · 강
奉朝賀趙暾上疏。賜批。
정조 10년 · 목
疏略曰。今日討復之擧。乃是撑天亘宙之大義理也。邦運不幸。喪禍之荐仍。乃在半年之內。臣民之憤冤轉深。而凶圖之至憯。固非一夕之故也。幸賴慈聖明旨誕降。凡今大小臣民沬血同聲者。只知有殿下。(刀削)亶出天理之同得。無容王法之更議。而乃殿下始旣牢拒齊籲。終又勒令緩請。擬以島置了勘而止。謂廷臣可以奉行而有是耶。嗚呼。撤鞫之命。遽下於按獄之際。臣誠憂憤。莫曉聖意也。至於 慈敎中。症勢怪底一款。仰想 明旨必有所以。臣子之腐心痛骨。正在於此矣。噫。彼賊徒。凶國讎君之計。何所不至。雖緣變出倉卒。輿慟徒切。而迨玆凶贜旣露。則凡所以盤詰洞究。不容晷刻放過。伏願特寢成命。快允齊討之請。亟命有司。俾盡嚴覈之擧焉。批以。却膳閉閤。出於萬不獲已之擧。且於減等之事。尙欲不忍決。卿何如是爲說。尾陳事。旣無的疑。於何考覈。卿其勿辭。俟間登筵。
정조 10년 · 강
司諫李思祚上疏討逆。賜例批。
정조 10년 · 목
疏略曰。告布之例。必待獄事收殺。誅討盡行。然後方可以仰告曉諭。而二賊雖已正刑。窩窟依舊自在。以至宇謙之未及鉤覈。寧鎭之亦靳逮捕。尙多隱晦。伏乞淵然深思。趁此告布之未擧。(刀削)宇謙寧三賊。幷卽嚴鞫正法。洞劈凶逆之本。快洩神人之憤焉。批以。所請不允。(刀削)(刀削)(刀削)(刀削)
정조 10년 · 강
命畿邑補賑人等。待開政調用。
정조 10년 · 목
京畿監司徐有防狀啓以爲。今此柳枝蕃等。或以千餘包輸致。或以數千金來納。俾補屢萬民濟活之資。論其誠效。極爲嘉尙。其在激勸興起之道。宜有別般褒賞之擧。願納人姓名。錢穀數爻。開錄于左。論賞一款。請令該曹稟處。楊州居嘉善柳枝蕃。貿納各穀一千二百石內。正租五百石。太四百石。粟二百石。稷一百石。開城府居嘉善金受益。貿納各穀一千二百石內。正租五百石。太五百石。粟一百石。稷一百石。嘉善韓嗣周。貿納各穀一千二百石內。正租五百石。太四百石。稷一百石。粟二百石。驪州居嘉善簡有恭。補賑錢二千兩。義州居折衝崔遂恭。補賑錢二千兩。開城府居嘉善張浚儉。補賑錢二千兩。嘉善黃處淳。補賑錢二千兩。嘉善趙尙哲。補賑錢二千兩。嘉善洪龍佐。補賑錢二千兩。嘉善金宇長。補賑錢二千兩。成川居嘉善金精允。補賑錢二千兩。敎以。以畿邑民力。辦此自備。其誠可尙。其勞宜酬。補賑人等。依前年例。幷令該曹。內外職中相當窠。待開政。卽爲調用。○敎曰。此時守令。不可一刻曠官。未下直人。皆令當日辭朝。災歲營賑。亦不可許久瘝曠。貶下守令。勢將待都政差出。都政日字。以念後爲之事分付。
정조 10년 · 강
平安監司兪彥鎬上疏辭職。賜批。
정조 10년 · 목
批以。亦云晚矣。欽哉。○敎曰。向來情勢。今不可更提。且有當日辭朝之命。則豈可如是遲滞。平安監司兪彥鎬推考。申飭肅命。仍卽辭朝。
정조 10년 · 강
命勸入捲堂儒生。
정조 10년 · 목
成均館啓言。今日夕食堂。居齋儒生等。有捲堂之擧。臣馳諸詣泮官。問其所由。則諸生等以爲。臣等沐浴治疏之際。趙相羽等三人。敢生立異之意。招致守僕。謂以下終房不參疏之意。至有割名之擧。故臣等不勝駭憤。略施鳴鼓之罰矣。卽伏見相羽等秋曹供辭。則不但構誣多士。乃敢欺罔天聽。噫嘻。渠亦人也。而白地粧撰。若是其甚哉。大抵逆德下鄕時。大臣以下。擧皆陳章請留。不獨泮儒。而況今番治疏諸生。元無入參於其時疏錄者。則渠所謂今番疏下。多是德相凶言後。請還疏同參之類云者。此其欺罔者一也。請討德相之論首發者。卽西齋生南象一也。渠乃敢自謂首倡。而首倡請討之時。卽辛丑七月二十四日。渠敢謂以己庚年間。變幻爲說。此其欺罔二也。其時泮儒。初無捲堂之擧。則渠所謂一種護法之徒。大發慍怒云者。此其欺罔者三也。今番討逆之疏。卽臣等承見 慈聖諺敎之後。哀痛憤惋。彝衷自激。其所以請討者。匪獨德賊一人而已。渠敢自稱討德相之人。而今乃立異於請討德賊根柢之疏者。果何心腸也。渠供中不具掌色。昏夜發論。擧措劻勷云。而臣等始見 慈敎。急於懲討。卽與齋任。發論治疏。則所謂不具掌色者。果何指也。賊勢鴟張。 宗社將危。有難遲延。罔夜治疏者。義所當然。則所謂擧措劻勷者。此何謂也。渠供中云。先治爲德相捲堂之類。繼發疏擧。事面差可。草草忙忙。有若塞責。而初無捲堂之事。則未知先治者爲誰。懲討時急。刻期封章。則謂之草草塞責者。其果成說乎。渠知德相凶言之爲可討。而不屑同參於打破窩窟之疏。則眞所謂欲巧反拙。急於誣人者也。大抵相羽之包藏禍心。爲一齋之素稔知。至於今夏請討醫官之時。渠乃肆然割名於疏錄。被罰於其時齋任。以此觀之。其心所在。路人所知。而大論立異之後。士論臺疏峻發。則渠亦知其難容於覆載。急欲掩跡。而反肆構誣。隱然有綱打一邊人之意。人之凶慘。胡至此極。至於鄭遂龜遂麒兄弟。全襲相羽之供。其所謂與相羽首發德賊討罪之疏者。考之日記。則首發請討者。初非相羽之事。其所謂同參相羽己庚發論者。自歸誣岡之科矣。且只以夕到記錄疏。而未暇通方外云者。全是杜撰。語不成說。當其治疏之時。招致泮主人。使之一一來參之意。星夜通諭。以 慈敎。(刀削)一一通諭於兩齋諸生。則敢以疏事之不知爲某事。漫漶說去者。尤極巧惡。其時三人之立異也。臣等使守僕。累次曉諭。而終始頑拒。至於割名之擧。然後乃施鳴鼓之罰。繼有館堂停擧之罰。終發於臺論。則渠乃自知不免於王章。計無所出。乃敢書單請參。欲爲自明之計者。其亦巧且憯矣。臣等方以窩窟之尙存。竊欲治章更籲之際。得見相羽輩供辭。滿紙構誣。岡有餘地。有難晏然入齋。不得不相率捲堂。冒瀆天聽云。臣以 聖廟空堂。事體未安之意。多般勸入。諸生輩終不回聽。何以爲之。敎以。卽爲勸入。又啓言。臣伏奉批旨。招致諸生。一一曉諭。則諸生等以爲。臣等伏奉聖批。有卽爲勸入之命。臣等聚首莊誦。伏不勝惶感之至。第伏念。趙相羽構誣岡極。指意凶巧。隱然欲驅人於岡測之科。何敢晏然入堂。負我聖上培養之聖意乎云。臣以 聖廟空堂。已至經宿。極爲未安。依聖批卽爲還入之意。縷縷曉諭。而諸生等終不回聽。何以爲之。敎以。更爲勸入。又啓言。臣伏奉草記批旨。招致諸生。傳宣聖敎。更爲勸入。則諸生等以爲。臣等遭此誣辱。情勢未伸之前。實無抗顏入堂之路。只自縮伏俟罪云。臣以聖敎若是勤摯。不可一向引義。反覆開諭。終不回聽。何以爲之。敎以。議處。
정조 10년 · 강
三司合啓及府院啓。賜批。
정조 10년 · 목
大司憲金憙。大司諫李聖圭。執義兪彥脩。掌令姜忱李永穆。持平任長源張至冕。校理成種仁。副校理宋民載。正言韓光植李泰賢。修撰吳泰賢。副修撰李庚運等連啓。又啓言。今日亂逆。究其本則顧不在於五月之禍變乎。宇復之本。在於(刀削)壬寅之前有榮德。壬寅之後有夏瑮。畢竟則今年夏秋之喪變出矣。擧國之悲冤疑憤。愈往愈甚。而及承我 慈聖諺敎。始知兩次喪變。果有所以矣。 慈敎若曰。症勢凡百。自初怪底。此豈非喪禍之源委。逆變之頭腦乎。在今日所當窮覈者。在此一款。而若其窮覈之道。則亦惟在於逆醫廷楫。乳道不可斷而斷之。熱劑不宜進而進之。情節已極疑怪。而滿廷臣僚。屢朔嚴討。尙使戴頭於竄配之中。此殆天意之有在也。噫。窮凶之謀。至憯之計。必有主張指揮於不覩不聞之中者。則此豈一廷楫所可獨爲者哉。然端緖之鉤得。情節之覈出。不得不先自廷楫始。請定配罪人廷楫。亟令王府。設鞫得情。批以。不允。○大司憲金憙。執義兪彥脩。掌令姜忱李永穆。持平任長源張至冕等連啓。又啓言。(刀削)義理之湮晦。人心之陷溺。胡至此極。到今懲討方急之時。不可視以尋常負犯。請其時擅擬該堂。施以削黜之典。又啓言。(刀削)爲今日臣子者。寧被方命之誅。豈敢爲奉承之計。而伊時禮堂。無難擧行。三條禮單。一時登徹。事之痛惋。莫此爲甚。請當該禮堂。施以削職之典。批以。不允。(刀削)(刀削)(刀削)
정조 10년 · 강
命承旨徐鼎修遞差。洪仁浩罷職。以朴天衡李鼎運代之。前望也。(刀削)(刀削)(刀削)(刀削)
정조 10년 · 목
以李百亨爲校理。李彥祜爲副校理。尹承烈爲同義禁。趙濟魯爲接慰官。
정조 10년 · 강
命革各軍門校吏聞見飛傳之弊。
정조 10년 · 목
兵曹啓言。近來三軍門待令將校與書吏。諉以軍門之異於他司。政院頒布外。闕內之一動一靜。續續飛報於大將。稱曰聞見。守總外營亦以爲例。未知此擧創自何時。而復賊之在訓局。尤有甚焉云。大抵軍門擧行。卽不過軍兵去就。而軍兵去就。莫不由於政院。則此外有何別般獨知之事。而政院不頒之令。各司不聞之報。無論巨細。一倂錄送。論其事則已涉於宣洩。聲其罪則實近於伺察。自前創始之弊。姑不追究。此後釐革之道。在所當念。從今以往。五軍門校吏之待令朝房者。使之一聽政院分付。錄送該營。俾各擧行。外此隨聞見錄送之習。一切嚴防。如有犯者。校吏斷以重律。該營將臣。亦爲嚴勘事。定式施行。恐似得宜。請令廟堂稟處。敎以。所謂聞見之飛報。雖未知始自何時。而宣洩朝紙外事。罪在伺察。卿之草記。極爲得體。旣聞之後。在所痛禁。自今永革此弊。此後無文跡之事。及非聽傳敎之事。復或有循襲犯科者。依草記律勘斷。但各營所屬中。或有內試射之擧。則自政院本無書出傳敎之例。此必有掣肘之端。亦或爲藉口之資。宜有一番定式。此則必待承傳宣傳官聽傳敎。分付當該營門知悉擧行。外此非該營所管之試射等事。亦無得以聞見傳報事。一體定式。大抵各營之置都相置文從事。一以爲彈壓。一以爲規正。而近來法不如古。不惟不蕫察。安知無同浴之嫌乎。來頭守法與否。專係於都相之檢飭。此意竝須知悉。從事官則無非出入三司之人。凡有所欲言。何憚而不爲乎。亦令知悉。又敎曰。俄因卿曹草記。雖已措辭下批。凡事如不及時洞禁。未久當復若前。人臣之伺察人主動靜。卽極罪也。軍門擧行。雖曰多有時急機密云。而平常無事之時。宮禁動靜。無文跡非句管之事。只從耳目之所剽竊者。幺麼胥吏。槪錄飛傳。是果何許罪犯。年前以動駕時衛內事傳報一款。嚴加禁斷。仍査創行之由。聞是身故一將臣所爲云。姑不追勘矣。動駕時傳報。似非異事。而古之將臣。猶不爲之。況此闕內事乎。本事今旣登徹。若無別般科條。難保其有效。先自今日。卿另加致察。隨現論罪。元草記中。只請重勘。無指的律名。殊欠懸法之意。此後犯科該營將臣。下義禁府鉤覈定罪。草記及此傳敎。書揭本曹及各營事。令兵判知悉。
정조 10년 · 강
飭訓局褒貶。明再明間擧行。
정조 10년 · 목
敎曰。貶坐。旣命一兩日內磨勘。雖未知所愼之何如。而豈可無端不爲。明再明間擧行事。更遣史官傳諭于都監都提調。○訓鍊都監從事官。以都提調意啓言。本都監褒貶。都提調臣徐命善。身病甚重。不得磨勘。敎以。俟少間。卽爲磨勘。(刀削)(刀削)
정조 10년 · 강
命推考禮判洪良浩。
정조 10년 · 목
禮曹以討逆陳賀頒赦時應行節目及百官服色磨鍊啓。從之。敎以。 王大妃殿 惠慶宮陳賀時服色。合有商量之擧。而混以烏帽布袍磨鍊者。殊涉不察。 殿宮今旣除服。參班百官之服色。不可無稍變之節。且以國朝故事言之。諸臣服制未盡。自上已制盡從吉。則入侍時。亦有變改之擧。以此以彼。有難用此節目。矇然之失。不可無警。當該堂上推考。服色一節。問于大臣稟處。
정조 10년 · 강
遣史官。勸入捲堂儒生。
정조 10년 · 목
成均館啓言。 聖廟空堂。事體至重。屢次勸入。批敎勤摯。其在多士之道。固當卽爲還入之不暇。而特以被誣於相羽輩。無以抗顏冒入。相率引義。終不回聽。揆以事面。誠極未安。而第伏念。國是不可以不明也。士氣不可以不奬也。今兹逆變。振古所無。 慈敎誕宣。嚴正惻怛。凡在衣冠之列。血氣之倫。莫不沫血飮泣。思效懲討之義。則賢關多士之汲汲治疏。擬卽叫閽者。自是天理人情之所不容已也。惟彼相羽等三人之挺身立異於大論方張之際者。固已萬萬常情之外。而及夫聲討之論。峻發臺閣。査問之命。繼下秋曹。渠乃變幻事實。粧撰話頭。自陷欺天之誅。公肆誣人之計。諸生之秉義討賊者。彼旣勤歸之於爲德相報復之科。則論其所遭。可謂罔極。今若不施相羽等當被之律。而只令疏儒之還入。則恐非所以明義理而辨淑慝也。以此以彼。三人負犯。有不宜曲貸。趙相羽及鄭遂龜兄弟。亟命有司。照法重勘。以伸公議。儒生輩仍卽勸入。俾守 聖廟。實有光於嚴隄防培士風之盛典。敎以。更爲勸入。又啓言。臣招致居齋儒生。反覆開諭。使之斯速還入。則諸生等以爲。特敎勸入之下。非不知萬萬惶悚。而區區處義。有不敢以齋儒自處云。而仍爲出往泮村。臣復招守僕。申申往復於齋儒。而終始固執。不爲回聽。取考已例。則在前如此之時。有諸堂備員勸諭之例。同知館事李命植徐有隣。卽爲牌招。以爲勸入之地。敎以。爲先遣史官勸入。○檢閱金祖淳書啓。臣敬奉聖旨。馳往泮中。與大司成臣閔鍾顯。招致諸生。多般勸入。則諸生等以爲。臣等所遭罔測。不得不相率出齋。乃者簪筆之臣。傳宣批旨。至有勸入之命。臣等固當奉行之不暇。而第臣等情勢窮蹙。不敢冒處於齋舍。前後聖諭。自歸於孤負之科。只自惶隕俟譴云矣。敎以。遣禮官。更爲勸入。
정조 10년 · 강
命泗川縣監金胤行論勘啓目勿施。
정조 10년 · 목
先是。慶尙監司金相集狀啓以爲。泗川縣定配金堤來徒三年罪人尹東樞。今年三月日。意外逃失。該縣前縣監具善亨。有所報來。臣於到任之後。另飭譏捕。連加督現矣。縣監金胤行牒呈內。罪人發捕屢朔。終未知去處。無路捉得云云。定配罪人之不嚴防守。致有逃躱之患。旣逃之後。又不跟探。于今十朔。一任延拖。論以紀綱。萬萬寒心。請該縣前縣監具善亨。時縣監金胤行罪狀。令攸司稟處。刑曹啓言。泗川前縣監具善亨。時縣監金胤行。請移義禁府處之。至是。敎以。善亨方在應坐中無可論。然則金胤行不可獨勘。此啓目勿施。嚴飭捉納事。分付該邑之意。自本曹申飭該道。(刀削)(刀削)(刀削)
정조 10년 · 강
前承旨沈豐之上疏。賜批。
정조 10년 · 목
疏略曰。卽伏見工曹判書趙時俊上疏。滿地噴薄。殆無倫脊。而自臣見之。則無非破綻之辭。窘遁之說。臣請逐條而卞之可乎。試擧其梗槪。則曰盡數謄擬。混入其中也。曰欲以此事。往復聯疏也。曰以自拔之謀。爲先發之計也。曰接膝比肩。與之周旋。而年移之後。忽謂之不聞不知也。曰不爲筵奏也。不爲陳章也。曰伊後作僚。至經大政。而無一言半辭之及於是也。曰彼乃有知而掩其事也。噫。言之者雖易。受之者獨無其辭乎。銓席注措之間。做錯昏謬之失。人多有之。而(刀削)婦孺之所不可欺。而敢如是無難說去耶。此其說。一言而可破也。往復聯疏。其計似矣。而一自 慈敎誕頒之後。非賓啓則乃庭籲之日也。與同周旋。便無虛日。而何無一言及於臣也。豈不以當時擧擬。初不使臣而與聞。則到今反議於臣。不成事理。而亦料臣之不欲與之聯名也耶。此其說。一言而可破也。自拔云云。誠亦可哀。苟使臣與聞於初。而今忽背之。獨爲身謀。則天必厭之。而乃以無關涉不聞知之人。拘於舊僚之顏私。不一自明。默然同歸於罔測之科。天下寧有是耶。此其說。一言而可破也。僚席間接膝比肩。事勢則然。未必言議之爛熳相符。氣味之沕然相合而然也。況其時入侍開政也。若干望單下批後。退出殿廊。修入望筒。而臣以春坊檢擬事。略與之一言。旋卽見格。袖手而退。更不問排擬之如何。仍又持望筒。互相出入於前席。及至默下之後。追見其政望。則尙可謂之與聞與知。而急於掉脫。反欲擠陷也耶。夫所謂擠陷云者。假其疑似之跡。而擠之坑坎之中也。今此事實。亦可謂之疑似乎。臣若有擠陷之心。顧何以耐到今日耶。此其說。一言而可破也。卽地而不爲筵奏。政退而不爲陳章。果臣之罪也。臣之前疏所云。事關僚席。跡涉自明。性又荏弱。莫或勇斷者。卽臣實情也。雖欲以此爲臣參聞之瑞。其誰欺乎。此其說。一言而可破也。伊後作僚。亦非一再。而臣本見輕於彼。彼亦無藉於臣。不問得失。何知善否。只是通淸之望。彼不得不黽勉而問之。臣不得不黽勉而答之。餘外之事。褎如充耳。況可以片言半辭之道得深處耶。此其說。一言而可破也。至若無情有知之說。於是乎無忌憚之甚也。臣之知之而不卽陳列。臣方自引爲罪。(刀削)卽此一款。眞贜自在。宜乎無一辭服罪之不暇。而猶且張皇如彼。抑勒如彼。爲今之道。惟有卞質而已。伏乞下臣司敗。一與時俊對卞。臣若有一毫彷彿於酬酢與聞之瑞。則請伏斧鑕。以爲自脫陷人者之戒焉。批以。爲言何如是噴薄。在其時。國勢鞏固也。故有對揚之擧。卿於本事。旣不聞知云爾。則提敎有無。亦豈詳知。爲此勒說乎。自此朝象。將無寧靖之時。予切惡之。
정조 10년 · 강
命差使員守令邊將。當日辭朝。
정조 10년 · 강
罷承旨朴天衡職。
정조 10년 · 목
承旨李崇祜李度默金魯淳金魯永朴天衡啓言。昨啓之批。始下於今朝。而臣等㦖塞。猶復未承批之前矣。臣等豈可以煩瀆爲懼。而不思所以積誠得請之道耶。從古逆變何限。而元戎柄相。(刀削)未有如今日之危急。誅戮只止二賊。鞫事遽至徑徹撤。支黨不可謂盡治矣。五月以後。人心之疑懼。日甚一日。及承 慈敎。悲冤益騰。而諸疏只賜例批。鉤覈未聞有命。則輿憤終無以得伸矣。(刀削)逆律尤無可論。(刀削)伏乞亟允大庭之請焉。批以。此批因登筵時使之頒布。而入侍承旨擧措。極爲駭然。泣請之狀太木强。逐日遞罷。非不知擧措之乖當。而似此承宣。決不可參恕。爲先罷職。右副亦爲從重推考。此批以勿煩頒布。○再啓。臣等之罪。臣等自知之。批旨纔下。啓辭復上。日日四五六度者。事面近於不恭。而不暇恤焉。此非有萬萬不可已者。豈敢乃爾。(刀削)此政 宗社危急之秋。 宗社將危。則無非臣民飮沫之日。明知其如此。而猶且怵畏嚴命。玩愒退縮。致使滋蔓之勢。終成滔天之禍。則臣等雖被萬戮。何補於國。而天下後世。謂今日有臣子否。此臣等所以期期不敢奉者也。惟願亟允前請焉。批以。勿煩。
정조 10년 · 강
以黃昇源爲承旨。前望也。
정조 10년 · 강
遞同成均李命植。以吳載純代之。
정조 10년 · 목
命植違牌。政院請推。敎以。情勢似然。一番曲體無妨矣。許遞。
정조 10년 · 강
遣禮官。勸入捲堂儒生。